CELEX: 62014CN0095
Language: mt
Date: 2014-02-27 00:00:00
Title: Kawża C-95/14: Talba għal deċiżjoni preliminari mressqa mit-Tribunale di Milano (l-Italja) fis- 27 ta’ Frar 2014 – Unione nazionale industria conciaria (UNIC), Unione Nazionale dei Consumatori di Prodotti in Pelle, Materie Concianti, Accessori e Componenti (Unicopel) vs FS Retail, Luna srl, Gatsby srl

28.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 245/2
            
         Talba għal deċiżjoni preliminari mressqa mit-Tribunale di Milano (l-Italja) fis-27 ta’ Frar 2014 – Unione nazionale industria conciaria (UNIC), Unione Nazionale dei Consumatori di Prodotti in Pelle, Materie Concianti, Accessori e Componenti (Unicopel) vs FS Retail, Luna srl, Gatsby srl
   (Kawża C-95/14)
   2014/C 245/03
   Lingwa tal-kawża: it-Taljan
   
      Qorti tar-rinviju
   
   Tribunale di Milano
   
      Partijiet fil-kawża prinċipali
   
   
      Rikorrenti: Unione nazionale industria conciaria (UNIC), Unione Nazionale dei Consumatori di Prodotti in Pelle, Materie Concianti, Accessori e Componenti (Unicopel)
   
      Konvenuti: FS Retail, Luna srl, Gatsby srl
   
      Domandi preliminari
   
   
               1)
            
            
               L-Artikoli 34 TFUE, 35 TFUE u 36 TFUE, korrettament interpretati, jipprekludu l-applikazzjoni tal-Artikolu 3(2) tal-Liġi Nazzjonali Nru 8/2013 – li timponi ttikkettjar li jindika l-pajjiż ta’ oriġini għall-prodotti miksuba permezz ta’ xogħol li sar f’pajjiżi terzi u li għandhom it-terminu bit-Taljan “pelle” – għall-prodotti tal-ġilda legalment ipproċessati u kkumerċjalizzati fi Stati Membri oħra tal-Unjoni Ewropea, peress li din il-liġi nazzjonali tissarraf f’miżura li għandha effett ekwivalenti għal restrizzjoni kwantitattiva prekluża mill-Artikolu 34 TFUE u mhux iġġustifikata mill-Artikolu 36 TFUE?
            
         
               2)
            
            
               L-Artikoli 34 TFUE, 35 TFUE u 36 TFUE, korrettament interpretati, jipprekludu l-applikazzjoni tal-Artikolu 3(2), tal-Liġi Nazzjonali Nru 8/2013 – timponi ttikkettjar li jindika l-pajjiż ta’ oriġini għall-prodotti miksuba permezz ta’ xogħol li sar f’pajjiżi terzi u li għandhom it-terminu bit-Taljan “pelle” – għall-prodotti tal-ġilda miksuba permezz ta’ xogħol f’pajjiżi terzi u mhux legalment ikkumerċjalizzati diġà fl-Unjoni Ewropea, peress li din il-liġi nazzjonali tissarraf f’miżura li għandha effett ekwivalenti għal restrizzjoni kwantitattiva prekluża mill-Artikolu 34 TFUE u mhux iġġustifikata mill-Artikolu 36 TFUE?
            
         
               3)
            
            
               L-Artikoli 3 u 5 tad-Direttiva 94/11/KE (1), korrettament interpretati, jipprekludu l-applikazzjoni tal-Artikolu 3(2) tal-Liġi Nazzjonali Nru 8/2013 – li timponi ttikkettjar li jindika l-pajjiż ta’ oriġini għall-prodotti miksuba permezz ta’ xogħol li sar f’pajjiżi terzi u li għandhom it-terminu bit-Taljan “pelle” – għall-prodotti tal-ġilda legalment ipproċessati u kkumerċjalizzati fi Stati Membri oħra tal-Unjoni Ewropea?
            
         
               4)
            
            
               L-Artikoli 3 u 5 tad-Direttiva 94/11/KE, korrettament interpretati, jipprekludu l-applikazzjoni tal-Artikolu 3(2) tal-Liġi Nazzjonali Nru 8/2013 – li timponi ttikkettjar li jindika l-pajjiż ta’ oriġini għall-prodotti tal-ġilda miksuba permezz ta’ xogħol li sar fi Stati mhux membri tal-Unjoni u li għadhom ma ġewx legalment ikkummerċjalizzati fl-Unjoni Ewropea?
            
         
               5)
            
            
               L-Artikolu 60 tar-Regolament tal-Parlament u tal-Kunsill (UE) Nru 952/2013 (2) tad-9 ta’ Novembru 2013, korrettament interpretat, jipprekludu l-applikazzjoni tal-Artikolu 3(2) tal-Liġi Nazzjonali Nruo8/2013 – li timponi ttikkettjar li jindika l-pajjiż ta’ oriġini għall-prodotti miksuba permezz ta’ xogħol li sar f’pajjiżi terzi u li għandhom it-terminu bit-Taljan “pelle” – għall-prodotti tal-ġilda miksuba permezz ta’ xogħol li sar fi Stati Membri tal-Unjoni Ewropea u li għadhom ma ġewx legalment ikkummerċjalizzati fl-Unjoni Ewropea?
            
         
               6)
            
            
               L-Artikolu 60 tar-Regolament tal-Parlament u tal-Kunsill (UE) Nru 952/2013, tad-9 ta’ Novembru 2013, korrettament interpretat, jipprekludu l-applikazzjoni tal-Artikolu 3(2) tal-Liġi Nazzjonali Nruo8/2013 – li timponi ttikkettjar li jindika l-pajjiż ta’ oriġini għall-prodotti miksuba permezz ta’ xogħol li sar fuqhom f’pajjiżi terzi u li għandhom it-terminu bit-Taljan “pelle” – għall-prodotti tal-ġilda miksuba permezz ta’ xogħol li sar fuqhom fi Stati mhux membri tal-Unjoni Ewropea li għadhom ma ġewx legalment ikkummerċjalizzati fl-Unjoni Ewropea?
            
         
      (1)  ĠU L 100, p. 37.
   
      (2)  ĠU L 269, p. 1.